आपको बता दें, बॉलीवुड के महानायक अमिताभ बच्चन हो या फिर मौजूदा समय में दुनिया के टॉप क्रिकेटर विराट कोहली समेत अन्य नामी हस्तियों को उत्तराखंड की वादियां लुभाती आई हैं। कई बड़े निर्माताओं ने यहां के दृश्यों को अपनी फिल्मों में स्थान दिया है। अभिनेता शाहिद कपूर को लेकर बनने वाली नई फिल्म बत्ती गुल मीटर चालू के निर्देशक ने भी टिहरी, देहरादून और ऋषिकेश को शूटिंग के लिए चुना है। बुधवार को मुंबई से जेट एयरवेज की फ्लाइट से शाहिद कपूर और उनकी पूरी टीम के अन्य सदस्य जौलीग्रांट एयरपोर्ट पर पहुंचे। यहां अल्पविश्राम के बाद शाहिद कपूर सुरक्षा घेरे में टिहरी के लिए रवाना हो गए। इस फिल्म में शाहिद कपूर के साथ एक्ट्रेस श्रद्धा कपूर व यामी गौतम भी अभिनय करती नजर आएंगी।